Anexa nr. 3

la Hotărîrea Guvernului nr.58/2019

**METODOLOGIA  
de calculare a tarifelor pentru probarea și marcarea obiectelor**

**din metale prețioase, expertizarea metalelor prețioase, diagnosticarea pietrelor prețioase, evaluarea pietrelor prețioase, a giuvaierelor,**

**a metalelor prețioase și a articolelor din acestea**

**Secțiunea 1**

**Dispoziții generale**

**1.** Prezenta Metodologie stabilește principii unice de calculare a tarifelor pentru serviciile prestate contra plată de structura organizațională responsabilă de supravegherea marcării de stat și constituită de Guvern (în continuare – *structură organizațională*) și prevede:

1. structura costurilor utilizate la calcularea tarifelor;
2. modul de calculare a tarifelor.

**2.** La calcularea tarifelor se asigură respectarea următoarelor cerințe:

1) acoperirea costurilor aferente acordării tuturor serviciilor;

2) analiza detaliată a costurilor efectiv suportate de către structura organizațională în perioada de activitate precedentă și a modificării structurii acestora.

**Secțiunea a 2-a**

**Structura costurilor serviciilor prestate**

**3.** Costurile serviciilor prestate de către structura organizațională sînt constituite din costuri directe și costuri indirecte de producție.

**4.** Structura costurilor directe cuprinde:

1) costurile cu personalul directe – salariul mediu calculat personalului implicat în mod direct în procesul de prestare a serviciilor;

2) сontribuțiile de asigurări sociale de stat obligatorii, achitate de angajator – conform legii anuale a bugetului asigurărilor sociale de stat;

3) primele de asigurare obligatorie de asistență medicală, sub formă de contribuție procentuală din salariu, achitate de angajator – conform legii anuale a fondurilor asigurării obligatorii de asistență medicală;

4) costuri materiale directe și repartizabile – costul reactivilor și al materialelor utilizate în procesul de prestare a serviciilor.

**5.** Costurile directe pentru perioade concrete de gestiune se determină conform formulei prevăzute la punctul 12.

**6.** Costurile indirecte de producție cuprind costurile efectiv suportate pentru asigurarea funcționalității structurii organizaționale în procesul de prestare a serviciilor, cu excepția costurilor directe.

Costurile efectiv suportate pentru asigurarea funcționalității structurii organizaționale în procesul de prestare a serviciilor includ:

1) costuri aferente arendei;

2) costuri aferente serviciilor de pază;

3) costuri privind energia electrică și termică consumată;

4) costuri aferente serviciilor de comunicații și internet;

5) amortizarea mijloacelor fixe și costuri de transport;

6) costuri aferente perfecționării angajaților structurii organizaționale;

7) costuri aferente deservirii utilajului tehnic;

8) alte costuri.

**7.** Costurile indirecte de producție pentru perioade concrete de gestiune se determină conform formulei prevăzute la punctul 15.

**Secțiunea a 3-a**

**Modul de calculare a tarifelor**

**8.** Tarifele se stabilesc în baza rezultatelor analizei detaliate a veniturilor și costurilor suportate de structura organizațională pe parcursul ultimilor trei ani de activitate.

**9.** Tarifele serviciilor prestate de structura organizațională se determină în funcție de normele de timp necesare pentru acordarea fiecărui serviciu în parte.

**10.** Cuantumurile tarifelor se calculează conform formulei:

T = Cdirecte + Cindirecte ,

unde:  
  T – tariful;

Cdirecte – costuri directe;

Cindirecte – costuri indirecte de producție.

    **11.** Ținînd cont de specificul şi de norma de timp necesară prestării fiecărui serviciu, costurile directe se determină conform formulei:

Cdirecte = Cpersonal + Sa.s. + Sa.m. + Cmateriale ,

unde:

Cpersonal – costurile cu personalul directe;

Sa.s. – suma contribuțiilor de asigurări sociale de stat obligatorii achitate de angajator, determinată prin aplicarea tarifului aprobat la costurile cu personalul directe (Cpersonal);

Sa.m. – suma primelor de asigurare obligatorie de asistență medicală achitate de angajator, determinată prin aplicarea tarifului aprobat la costurile cu personalul directe (Cpersonal);

 Cmateriale – costurile materiale directe și repartizabile, acestea reprezentînd costul reactivilor și materialelor utilizate în procesul de prestare a serviciilor.

**12.** Costurile cu personalul directe se determină conform formulei:

Cpersonal = C 1 min.  x   Nt ,

unde:

C1 min. – costul unui minut al timpului lucrativ;

Nt– norma de timp pentru acordarea serviciului.

**13.** Costul unui minut al timpului lucrativ se determină conform formulei:

C1 min. = Sal / Nmin. ,

unde:

Sal – salariul mediu anual al personalului implicat în mod direct în procesul de prestare a serviciului respectiv;

Nmin. – volumul mediu de minute lucrătoare într-un an, ce reiese din media de 22 de zile lucrătoare pe lună.

**14.** Costurile indirecte de producție se determină conform formulei:

Cindirecte = C 1 min./C indirecte x Nt ,

unde:

C1 min./C indirecte – costul unui minut de lucru, ce reiese din suportarea costurilor indirecte de producție;

Nt– norma de timp pentru acordarea serviciului.

**15.** Costul unui minut de lucru, ce reiese din suportarea costurilor indirecte de producție, se determină conform formulei:

C 1 min./C indirecte = (Ca.f. – Cdirecte) / Fa. t. l. ,

unde:

Ca.f. – costurile efectiv suportate pentru asigurarea funcționalității structurii organizaționale;

Fa. t. l. – fondul anual de timp lucrativ.

**16.** Fondul anual de timp lucrativ se determină conform următoarei formule:

Fa. t. l. = Npersonal x Nmin. ,

unde:

Npersonal  – numărul mediu scriptic al personalului implicat nemijlocit în prestarea serviciului;

Nmin. – numărul de minute lucrătoare într-un an, ce reiese din numărul zilelor și, respectiv, numărul orelor lucrătoare conform legislației.

**17.** Veniturile acumulate din prestarea serviciilor sînt utilizate în asigurarea funcționalității structurii organizaționale necesare prestării întregului volum de servicii, stabilite conform anexelor nr. 1 şi nr. 2.

**18.** Tarifele se actualizează, în caz de necesitate, ca urmare a modificării preţurilor, salariilor și nivelului inflaţiei.